**2017 წლის ფუნდამენტური კვლევებისათვის სახელმწიფო სამეცნიერო საგრანტო კონკურსი**

# ხშირად დასმული კითხვები

**საკითხები:** პროექტის რეგისტრაცია

გრანტის მიმღები

დამხმარე პერსონალი

უცხოელი კონსულტანტი

საპროექტო წინადადება

ბიუჯეტი

გეგმა-გრაფიკი

CV / ბიოგრაფია

პროექტის ხელმძღვანელის დასრულებული პროექტის რეზუმე

დოკუმენტები

სტატია

## **პროექტის რეგისტრაცია**

1. **როდისთვის დავგეგმოთ პროექტის დაწყება?**

პასუხი: პირობითად 2018 წლის იანვრიდან, ნებისმიერი დღიდან.

1. **როგორ დავარეგისტრირო პროექტი, როგორ შევიდე ბაზაში, სადაც უნდა ავტვირთოთ pdf ფაილები?**

პასუხი: ელექტრონული რეგისტრაციის ბაზა გახსნილია, მოძებნეთ ფოონდის ვებგვერდზე ბანერი „ელექტრონული რეგისტრაცია“, დააწკეპეთ და გადახვალთ კონკურსების სარეგისტრაციო გვერდზე. აირჩიეთ ფუნდამენტური კვლევების ელექტრონული რეგისტრაციის ბანერი, დააწკეპეთ და თქვენ შეხვალთ რეგიტრაციის ბაზაში.

## **გრანტის მიმღები**

1. **შეიძლება თუ არა, რომ პროექტის წამყვანი ორგანიზაცია იყოს თსუ, ძირითადი პერსონალი იყვნენ თსუ-ს თანამშრომლები, ხოლო პროექტის ხელმძღვანელი იყოს სხვა უნივერსიტეტის პროფესორი?**

პასუხი: დიახ, შეიძლება.

1. **პროექტი შესრულდება კვლევით ინსტიტუტში, რომელიც შედის თსუ-ში. წამყვანი ორგანიზაცია იქნება თსუ?**

პასუხი: დიახ.

1. **პროექტში მინიმუმ რამდენი ადამიანი შეიძლება იყოს ჩართული ძირითადი პერსონალის სტატუსით?**

პასუხი: მინიმუმ ორი, პროექტს უნდა ჰყავდეს ხელმძღვანელი (იხ. კონკურსის პირობები მე-2 მუხლი, მე-5 პუნქტი) და პროექტს უნდა ჰყავდეს კოორდინატორი (იხ. კონკურსის პირობების მე-2 მუხლი, მე-6 პუნქტი).

1. **შეიძლება თუ არა, პროექტის ხელმძღვანელი და კოორდინატორი იყოს ერთი და იგივე პირი?**

პასუხი: რეკომენდირებულია, რომ ერთი და იგივე პიროვნება არ ითავსებდეს ორი პერსონის მოვალეობას.

1. **პროექტის ხელმძღვანელი შეიძლება თუ არა, იყოს უცხო ქვეყნის მოქალაქე ქართველი?**

პასუხი: დიახ, შეიძლება.

1. **შეიძლება თუ არა, ვიყო პროექტის ხელმძღვანელი, თუ ვარ ფონდის მიერ დაფინანსებული ფუნდამენტური კვლევების პროექტის ხელმძღვანელი, რომელიც დასრულდა მიმდინარე წლის გაზაფხულზე, მაგრამ პროექტი ჯერ არ არის დახურული?**

პასუხი: არა, თუ პროექტი არ არის დახურული არ შეიძლება მიმდინარე კონკურსში მონაწილეობა პროექტის ხელმძღვანელი სტატუსით.

1. **ახალგაზრდა მეცნიერი დოქტორანტია და 45 წლის და ითვლება თუ არა ახალგაზრდა მეცნიერად?**

პასუხი: დიახ

1. **დოქტორანტი, რომელსაც შეჩერებული აქვს სტატუსი კონკურსის გამოცხადების მომენტში ითვლება თუ არა ახალგაზრდა მეცნიერად?**

პასუხი: დიახ, მაგრამ გრანტის მიღებიშ შემთხვევაში მან უნდა გაიაქტიუროს სტატუსი.

1. **ვარ ფონდის მიერ დაფინანსებული ფუნდამენტური გრანტის 2 პროექტის მონაწილე: ერთში ძირითადი პერსონალის სახით, მეორეში დამხმარე პერსონალის სახით რომელთა საბოლოო ანგარიში აპრილის თვიდან უკვე ჩაბარებულია, (დასრულდა მარტში 2017) მაინტერესებს ითვლება თუ არა აღნიშნული გრანტები დასრულებულად და რამდენ გრანტში შემიძლია მივიღო მონაწილეობა ძირითადი პერსონალის სახით?**

პასუხი: პროექტი დასრულებულად ითვლება მხოლოდ შედარების აქტის ორმხრივად ხელმოწერის შემთხვევაში. დამხმარე პერსონალის სტატუსით მონაწილეობაზე შეზღუდვა არ ვრცელდება, შესაბამისად, თქვენ შეგიძლიათ მონაწილეობა კიდევ ერთ პროექტში.

1. **ახალგაზრდა მეცნიერთა საგრანტო კონკურსზე წარდგენილი მაქვს პროექტი, კიდევ შეიძლება თუ არა ფუნდამენტურში ორ პროექტში მონაწილეობის მიღება?**

პასუხი: დიახ.

1. **პირი ჩართულია STCU-ს საგრანტო პროექტში. შეიძლება თუ არა, იგი ჩართული იყოს ფუნდამენტური კველევების 2 პროექტში?**

პასუხი: დიახ.

1. **პირი პროექტის ძირითად პერსონალიდან არის წამყვანი ორგანიზაციის წარმომადგენელი, ასევე არის უნივერსიტეტის თანამშრომელი. აუცილებელია, რომ უნივერსიტეტი იყოს პროექტის თანამონაწილე ორგანიზაცია?**

პასუხი: არა, აუცილებელი არაა გყავდეთ თანამონაწილე ორგანიზაცია. აღნიშნული პირი შიძლება, პროექტშ მონაწილეობდეს წამყვანი ორგანიზაციიდან.

1. **შესაძლებელია თუ არა პროექტის დაფინანსების შემთხვევაში რომელიმე პერიოდში შეიცვალოს ძირითადი პერსონალი?**

პასუხი: შეიძლება, დასაბუთების წარმოდგენის შემთხვევაში და ჩანაცვლებისას ორივე პირის კვალიფიკაცია, ხარისხი და სამეცნიერო სფერო უნდა იყოს თანხვედრაში.

1. **პროექტის ძირითად პერსონალში ქალებისა და კაცების რაოდენობაზე არის თუ არა შეზღუდვა?**

პასუხი: არა, პროექტის გენდერულ შემადგენლობაზე შეზღუდვა არ არსებობს.

## **დამხმარე პერსონალი**

1. **დამხმარე პერსონალიდან ერთ პიროვნებას შეუძლია თუ არა 2 -ზე მეტ პროექტში მონაწილეობა?**

პასუხი: დიახ, დამხმარე პერსონალის სტატუსით შესაძლებელია 2-ზე მეტ პროექტში მონაწილეობა.

1. **ორი საგრანტო პროექტის ძირითადი შემსრულებელი შეიძლება თუ არა, იყოს დამხმარე მესამე პროექტში?**

პასუხი: დიახ.

1. **შეიძლება თუ არა დამხმარე პერსონალის მივლინების ხარჯების ანაზღაურება პროექტის ფარგლებში?**

პასუხი: დიახ, თუ მისი მივლინება ემსახურება პროექტის ამოცანების შესრულებას.

## **უცხოელი კონსულტანტი**

1. **შეიძლება თუ არა პროექტში იყოს 2 უცხოელი კონსულტანტი და ანაზღაურდეს მხოლოდ ერთი?**

პასუხი: დიახ.

1. **შეიძლება თუ არა, ერთი უცხოელი კონსულტანტი ჩართული იყოს 2 პროექტში კონსულტანტის სტატუსით?**

პასუხი: დიახ.

## **საპროექტო წინადადება**

1. **სად მივუთითო გამოყენებული ლიტერატურა (ე.წ. references) და შევა თუ არა 10 გვერდიან ლიმიტში?**

პასუხი: გამოყენებული ლიტერატურის ჩამონათვალი, შეგიძლიათ, დაწეროთ საპროექტო წინადადების (დანართი 3) ბოლოს. ეს არ ჩაითვლება საპროექტო წინანდების 10 გვერდიან ლიმიტში.

## **ბიუჯეტი**

1. **თუკი პროექტის ძირითადი პერსონალი არის მხოლოდ ორი პირი - პროექტის ხელმძღვანელი და კოორდინატორი და ორივე პირი არის ახალგაზრდა მეცნიერი, რამდენი შეიძლება იყოს წლიური საგრანტო დაფინანსება ძირითადი პერსონალისათვის ამ შემთხვევაში?**

პასუხი: ამ შემთხვევაში ძირითადი პერსონალის საგრანტო დაფინანსება შესაძლებელია იყოს მაქსიმუმ 40 000 ლარი წელიწადში.

1. **თუ პროექტში ჩართული ძირითადი პერსონალიდან ყველა არის ახალგაზრდა მეცნიერი, რამდენი შეიძლება იყოს ძირითადი პერსონალის საგრანტო დაფინანსება?**

პასუხი: 40 000 ლარი წელიწადში.

1. **პროექტში სამი ძირითადი პერსონალია. ხელმძღვანელიც და კოორდინატორიც არიან ახალგაზრდა მეცნიერები, ერთი ძირითადი პერსონალი კი გამოცდილი მეცნიერია. ასეთ შემთხვევაში ახალგაზრდა მეცნიერებისათვის მხოლოდ 15000 ლარია წლიურად?**

პასუხი: არა, შეიძლება იყოს 15000-ზე მეტიც. სამივე მეცნიერის საგრანტო დაფინანსება არ უნდა აღემატებოდეს 40 000 ლარს. თითოეული მეცნიერის საგრანტო დაფინანსების ოდენობას წყვეტს პროექტის ხელმძღვანელი. გაითვალისწინეთ, რომ იმ მეცნიერების საგრანტო დაფინანსება, რომლებიც არ წარმოადგენენ ახალგაზრდა მეცნიერებს, არ უნდა აღემატებოდეს წელიწადში 25 000 ლარს.

1. **პროექტის ძირითადი შემსრულებელი ახალგაზრდა მეცნიერის დოქტორანტურაში სწავლის თანხა შეიძლება თუ არა რომ შევიტანოთ გრანტის ბიუჯეტში და რომელ კატეგორიაში?**

პასუხი: სწავლის თანხას ფუნდამენტური კვლევების ბიუჯეტი არ ითვალისწინებს.

1. **იბეგრება თუ არა ძირითადი პერსონალის საგრანტო დაფინანსება?**

პასუხი: არა, არ იბეგრება.

1. **გრანტის ბიუჯეტში შეიძლება თუ არა, გავითვალისწინო სახელშეკრულებო სამუშაოები და რომელ პუნქტში?**

პასუხი: „სახელშეკრულებო სამუშაოების“ საჭიროების შემთხვევაში ბიუჯეტში უნდა დაიწეროს კონკრეტული მომსახურება, რისი შესყიდვაც გსურთ.

1. **ბიუჯეტის რომელი მუხლიდან ფინანსდება ქართველი ძირითადი პერსონალის მივლინება უცხოელ კონსულტანტთან (ავიაბილეთი, დღიური, სასტუმროს ხარჯი)?**

პასუხი: მივლინების მუხლიდან.

1. **უცხოელი კონსულტანტის ვიზიტი საქართველოში (ავიაბილეთი, დღიური, სასტუმროს ხარჯი) რომელი მუხლიდან შემიძლია დავაფინანსო?**

პასუხი: უცხოელი კონსულტანტისათვის შეგიძლიათ გასწიოთ წარმომადგენლობითი ხარჯები (იხ. ბიუჯეტის კლასიფიკატორი, მუხლი 4.2). ამაში არ შედის დღიური ხარჯი.

1. **უცხოელი კონსულტანტის ჰონორარი შეიძლება თუ არა, აღემატებოდეს ძირითადი პერსონალის საგრანტო დაფინანსებას?**

პასუხი: შეიძლება, თუ ასე გადაწყვეტს პროექტის ხელმძღვანელი.

1. **პროექტის კოორდინატორის საგრანტო დაფინანსება შეიძლება თუ არა, აღემატებოდეს სხვა ძირითადი პერსონალის საგრანტო დაფინანსებას?**

პასუხი: შეიძლება, თუ ასე გადაწყვეტს პროექტის ხელმძღვანელი.

1. **დამხმარე პერსონალის შრომის ანაზღაურება - 5 000 ლარი წელიწადში ერთი ადამიანისათვის არის განსაზღვრული თუ რამდენიმე ადამიანისათვის?**

პასუხი: დამხმარე პერსონალის შრომის ანაზღაურების მუხლში გათვალისწინებული თანხის ოდენობა არ უნდა აღემატებოდეს 5 000 ლარს წელიწადში. რაც გულისხმობს, რომ თუ გყავთ რამდენიმე დამხმარე პერსონალი, აღნიშნული თანხა უნდა გადაანაწილოთ მათზე.

1. **ვაპირებთ შევიძინოთ აპარატურა, რომლის ღირებულებაა $ 20 000, როგორ ავსახო ბიუჯეტის ტრანშებში ასეთი დიდი ხარჯი?**

პასუხი: შეგიძლიათ აღნიშნული თანხა გადაანაწილოთ სხვადასხვა პერიოდებში და თანხის სრულად ჩარიცხვის შემდეგ განახორციელოთ შესყიდვა, ან ისარგებლოთ გადახარჯვის ცნებით. მთავარია ტრანშებში თანხის გადანაწილებისას არ დაარღვიოთ პროექტის ბიუჯეტში ფონდიდან მოთხოვნილი თანხისთვის განსაზღვრული პირობები (ე.წ. ზედა ზღვარი);

1. **წიგნის დაბეჭდვის ხარჯი, ბიუჯეტის რომელ კატეგორიაში უნდა აისახოს?**

პასუხი: საქონელი და მომსახურების მუხლში. ყველა სახის საგამომცემლო-სასტამბო ხარჯები მიეკუთვნება ოფისის ხარჯებს (იხ. საბიუჯეტო კლასიფიკატორი. მუხლი 4.1);

1. **როგორ ავსახო ბიუჯეტში კერძო მანქანის დაქირავება?**

პასუხი: თუ კერძო მანქანის დაქირავება განსაზღვრულია ექსპედიციის/ საველე სამუშაოების მიზნებისთვის, მაშინ შესაბამისი ხარჯი უნდა გაითვალისწინოთ საქონელი და მომსახურების მუხლში (იხ. საბიუჯეტო კლასიფიკატორი. მუხლი 4.6 ექსპედიციის და საველე სამუშაოების ხარჯები);

1. **შეიძლება თუ არა, ბიუჯეტში გავითვალიწინო საწვავის ხარჯი, თუ პროექტით დაგეგმილი სამუშაოების განხორცილებისათვის გამოვიყენებ საკუთარ მანქანას?**

პასუხი: დიახ, და ეს უნდა დაასაბუთოთ ბიუჯეტის დასაბუთების გვერდზე.

1. **როგორ ავსახო ბიუჯეტში საცდელი დანადგარების დამზადება?**

პასუხი: იმ შემთხვევაში, თუ დანადგარის ღირებულება 500 ლარი და მეტი იქნება, ასევე ამ დანადგარის გამოყენება დაგეგმილია 1 წელზე მეტი ხნის განმავლობაში, მრავალჯერადად, დანადგარის დამზადების ხარჯები გათვალისწინებული უნდა იყოს არაფინანსური აქტივების მუხლში, ხოლო თუ ნაკლებია 500 ლარზე, მაშინ საქონელი და მომსახურების მუხლში.

1. **შეიძლება თუ არა, ბიუჯეტში გათვალისწინებული იყოს ხარჯი საქონელი და მომსახურების კატეგორიიდან, რომელიც აღემატება 500 ლარს?**

პასუხი: საქონელი, რომლის ღირებულება აღემატება 500 ლარს, მაგრამ არ არის განკუთვნილი მრავალჯერადი გამოყენებისთვის, გათვალისწინებული უნდა იყოს საქონელი და მომსახურების მუხლში. ასევე ყველა ტიპის მომსახურება, მისი ღირებულების მიუხედავად, გადის საქონელი და მომსახურების მუხლში.

1. **შეიძლება თუ არა, პროექტის უცხოელმა ხელმძღვანელი პროექტის ბიუჯეტის თანხიდან გაემგზავროს სხვა ქვეყანაში (არა საქართველოში)?**

პასუხი: პროექტის ხელმძღვანელი იგივე ძირითადი პერსონალია. შესაბამისად, პროექტის ამოცანებიდან გამომდინარე, შეიძლება მისი მივლინების ხარჯების ანაზღაურება.

1. **უცხოელი კონსულტანტის ჰონორარი ბიუჯეტის რომელ კატეგორიაში უნდა აისახოს?**

პასუხი: „სხვა დანარჩენი საქონელი და მომსახურება“ ქვეკატეგორიაში (იხ.საბიუჯეტო კლასიფიკატორი, მუხლი 4.7).

1. **უცხოელი კონსულტანტის ჰონორარის ზედა ზღვარი რამდენია?**

პასუხი: უცხოელი კონსულტანტის ჰონორარისთვის ზედა ზღვარი დაწესებული არ არის.

1. **კომპიუტერული ტექნიკა (ლეპტოპი), რომლის ფასი აღემატება 500 ლარს, ბიუჯეტის რომელ კატეგორიაში უნდა ავსახო?**

პასუხი: არაფინანსური აქტივების მუხლში.

1. **თანამონაწილე ორგანიზაციის არსებობის შემთხვევაში, ტრანში იგზავნება ცალ-ცალკე წამყავნ და თანამონაწილე ორგანიზაციებში, თუ მხოლოდ წამყვან ორგანიზაციაში?**

პასუხი: ტრანში ჩაირიცხება ცალ-ცალკე წამყვან და თანამონაწილე ორგანიზაციებში.

1. **კვლევებისთვის გვჭირდება ქიმიური ანალიზის ჩატარება. ჩვენს ინსტიტუტში არის ქიმიური ლაბორატორია, რომელიც ISO სერთიფიკატს ფლობს. შეგვიძლია თუა არა მათ გავაკეთებინოთ ეს ანალიზები და როგორ გავაფორმოთ?**

პასუხი: წამყვანი ორგანიზაცია ვალდებულია უზრუნველყოს გრანტის მიმღებნი მატერიალურ-ტექნიკური ბაზით. საკუთარ თავთან ხელშეკრულების დადება არ შეუძლია ორგანიზაციას. აუცილებლობის შემთხვევაში, შესაძლებელია შეისყიდოთ ლაბორატორიაში ანალიზების გასაკეთებლად საჭირო მასალები.

1. **შეიძლება თუ არა მობილურის შეძენა?**

პასუხი: არა, არ შეიძლება.

1. **აუცილებელია თუ არა ოფისის ხარჯების და სხვა საქონელი და მომსახურების მუხლში ჩამონათვალის გაკეთება?**

პასუხი: დიახ, აუცილებელია.

1. **პროექტი საჭიროებს პროგრამულ უზრუნველყოფას, როგორ ავსახო ბიუჯეტში?**

პასუხი: გააჩნია ღირებულებას და მისი გამოყენების ხანგრძლივობას. კომპიუტერული პროგრამების შეძენისა და განახლების ხარჯი, როგორიცაა მცირეფასიანი და ხშირ შემთხვევაში ერთწლიანი გამოყენების კომპიუტერული პროგრამების შეძენის და განახლების ხარჯები მიეკუთვნება ოფისის ხარჯებს (4.1 მუხლი), ხოლო თუ პროგრამების გამოყენება ერთ წელზე მეტი ხანგრძლივობით არის მოსალოდნელი, მაშინ იგი მიეკუთვნება სხვა არამატერიალურ ძირითად აქტივებს და არაფინანსური აქტივების მუხლის ფარგლებში უნდა გაითვალისწინოთ.

1. **როგორ ავსახო ბიუჯეტში ექსპედიცია საქართველოში, როგორც მივლინება?**

პასუხი: შესაბამისი ხარჯები შეგიძლიათ გაითვალისწინოთ ან ქვეყნის შიგნით მივლინების ფარგლებში, ან ექსპედიციის და საველე სამუშაოების ხარჯებში (დეტალები იხილეთ საბიუჯეტო კლასიფიკატორსა და 220-ე ბრძანებაში). გაითვალისწინეთ, რომ ქვეყნის შიგნით მივლინების მუხლიდან ანაზღაურდება მგზავრობის, საცხოვრებელი ადგილის, დღიური ნორმის ხარჯები, ხოლო ექსპედიციის ფარგლებში დღიური ხარჯები არ ანაზღაურდება და ნებისმიერ გაწეულ ხარჯზე წარმოსადგენი იქნება საქონელის შესყიდვის და მომსახურების მიღების დამადასტურებელი დოკუმენტაცია.

1. **აუცილებელია თუ არა, გრანტის სახით მოთხოვნილი წლიური ბიუჯეტის ტრანშები თანაბარად იყოს განაწილებული?**

პასუხი: არ არის სავალდებულო, რომ ტრანშების ბიუჯეტი თანაბარი იყოს. მთავარია დაცული იყოს საგრანტო კონკურსის პირობებით დადგენილი ლიმიტები.

1. **ზედნადები ხარჯი არ უნდა აღემატებოდეს 7% თითოეულ ტრანშისათვის, თუ ფონდიდან მოთხოვნილი დაფინანსების მთლიანი ბიუჯეტისათვის?**

პასუხი: ზედნადები ხარჯების საერთო მოცულობა არ უნდა აღემატებოდეს ფონდიდან მოთხოვნილი დაფინანსების 7%. თითოეულ ტრანშზე ასეთი შეზღუდვა არ დევს კონკურსის პირობებში.

1. **წამყვანი ორგანიზაცია ამავდროულად არის თანადამფინანსებელი, ზედნადები ხარჯი როგორ უნდა გაიწეროს თანადაფინანსების ფარგლებში?**

პასუხი: ზედნადები ხარჯი შეგიძლიათ გაწეროთ თანადაფინანსების ფარგლებში, რადგან თანადაფინანსების ფარგლებში გათვალისწინებული თანხების მუხლობრივ გადანაწილებასთან დაკავშირებით შეზღუდვა არ არის დაწესებული.

1. **შეიძლება თუ არა, თანადამფინანსების თანხა დაემატოს ძირითადი პერსონალის საგრანტო დაფინანსების 25000 ლარს?**

პასუხი: დიახ, და ეს განმარტოთ ბიუჯეტის დასაბუთების გვერდზე შესაბამის ველში.

1. **თანადამფინანსებიდან რამდენი % შეიძლება ხელფასისთვის გამოვყოთ?**

პასუხი: კონკურსის პირობებით არ არის შეზღუდვა თანადაფინანსების ფარგლებში გამოყოფილი თანხის გადანაწილებასთან დაკავშირებით.

1. **შეიძლება თუ არა, ბიუჯეტის ცარიელი ველები წავშალო?**

პასუხი: ცარიელი ველების წაშლამ შეიძლება გამოიწვიოს ფორმულის დარღვევა, რაც შეიცავს რისკს, არასწორად განსაზღვროთ ბიუჯეტის ფინანსური ლიმიტები. რეკომენდირებულია არ წაშალოთ, ვინაიდან ცარიელი ადგილები არ ითვლება პროექტის საერთო მოცულობაში - 35 გვერდში.

1. **გვაქვს თუ არა უფლება მთლიანად გამოვიყენოთ წელიწადში 40000 ლარი, ძირითადი პერსონალის საგრანტო დაფინანსებისთვის, თუ პროექტში არ არის ჩართული ახალგაზრდა მეცნიერი?**

პასუხი: არა. ძირითადი პერსონალის საგრანტო დაფინანსება, თუ პროექტში არ არიან ჩართული ახალგაზრდა მენიერი(ებ)ი, არ უნდა აღემატებოდეს 25 000 ლარს წელიწადში (12-თვიანი პერიოდის განმავლობაში).

1. **ერთ-ერთ ძირითად პერსონალად ჩართული გვყავს ახალგაზრდა მეცნიერი, სავალდებულოა თუ არა მისი ანაზღაურება იყოს 15000 ლარი წელიწადში.**

პასუხი: არ არის სავალდებულო.

1. **ერთ-ერთ ძირითად პერსონალად ჩართული გვყავს ახალგაზრდა მეცნიერი, მისი საგრანტო დაფინანსება წელიწადში შეადგენს 10000 ლარს. შეიძლება თუ არა მორჩენილი 5000 ლარი გადავანაწილოთ სხვა ძირითად პერონალებზე.**

პასუხი: არ შეიძლება. ახალგაზრდა მეცნიერზე საგრანტო დაფინანსების ოდენობის მიუხედავად, იმ მეცნიერების საგრანტო დაფინანსება, რომლებიც არ წარმოადგენენ ახალგაზრდა მეცნიერებს, არ უნდა აღემატებოდეს წელიწადში 25 000 ლარს.

1. **ძირითადი პერსონალის საგრანტო დაფინანსება წელიწადში შეადგენს 30000 ლარს (5000 ახალგაზრდა მეცნიერზე, 25000 სხვა ძირითად პერსონლებზე), შეიძლება თუ არა წელიწადში ძირითადი პერსონალის საგრანტო დაფინანსებისთვის განსაზღვრული 40000 ლარიდან მორჩენილი 10000 ლარი გამოვიყენოთ სხვა მუხლებში?**

პასუხი: დიახ. 40000 ლარი არის ძირითადი პერსონალის საგრანტო დაფინანსების ზედა ზღვარი. თუ არ მოითხოვთ მაქსიმალურ შესაძლო თანხას 40000 ლარს, მაშინ შეგიძლიათ ეს "დანაზოგი" გამოიყენოთ სხვა მუხლებში, იმ შეზღუდვების გათვალისწინებით, რაც არის დამხმარე პერსონალის და ზედნადები ხარჯების მუხლის ზედა ზღვართან დაკავშირებით.

1. **როგორც პირობებიდან ვნახეთ ძირითადი პერსონალის საგრანტო დაფინანსება პროექტში ახალგაზრდა მეცნიერ(ებ)ის ჩართულობის შემთხვევაში არ უნდა აღემატებოდეს 40 000 ლარს წელიწადში (12-თვიანი პერიოდის განმავლობაში). აქედან, იმ მეცნიერების საგრანტო დაფინანსება, რომლებიც არ წარმოადგენენ ახალგაზრდა მეცნიერებს, არ უნდა აღემატებოდეს წელიწადში 25 000 ლარს, ხოლო დამხმარე პერსონალის შრომის ანაზღაურება არ უნდა აღემატებოდეს ჯამში 5000 ლარს წელიწადში (12-თვიანი პერიოდის განმავლობაში). გვაინტერესებს ეს 5000 ლარი შედის თუ არა 40000 ლარიან შეზღუდვაში?**

პასუხი: არა, არ შედის. დამხმარე პერსონალი არ არის ძირითადი პერსონალი (იხ. კონკურსში მონაწილე სუბიექტების ტერმინთა განმარტება). შესაბამისად, ცალკე არის განსაზღვრული ძირითადი პერსონალის საგრანტო დაფინანსების ზედა ზღვარი (განსხვავდება იმის მიხედვით არის თუ არა საგრანტო პროექტში ჩართული ახალგაზრდა მეცნიერი) და ცალკე დამხმარე პერსონალისთვის.

1. **ძირითადი პერსონალის საგრანტო დაფინანსება (12-თვიანი პერიოდის  
   განმავლობაში) ხომ არ გულისხმობს ძირითადი პერსონალის ხელფასის ჯამური  
   ოდენობის გარდა (12-თვიანი პერიოდის განმავლობაში) ძირითადი პერსონალის  
   რაიმე სხვა სახის დაფინანსებასაც? მაგალითად, ძირითადი პერსონალის  
   სამივლინებო ხარჯებს.**

პასუხი: არა, არ გულისხმობს, სამივლინებო ხარჯები გადის მივლინების მუხლიდან.

1. **შეიძლება თუ არა უცხოელი კონსულტანტი ჩაერთოს პროექტში ანაზღაურების გარეშე?**

პასუხი: დიახ.

1. **შეიძლება თუ არა პროექტის ფარგლებში შევიძინოთ  მეორადი მოხმარების აპარატურა (მაგ. რენტგენი)**

პასუხი: შესაძლებელია.

1. **შეიძლება თუ არა უცხოელი კონსულტანტის მივლინება?**

პასუხი: არა, არ შეიძლება. უცხოელი კონსულტანტის საქართველოში ჩამოსვლის(მგზავრობის) და საქართველოში ცხოვრების/ანუ სასტუმროს ხარჯები გადის წარმომადგენლობით ხარჯებიდან.

1. **რომელი კატეგორიიდან უნდა ანაზღაურდეს პატენტის ხარჯები?**

პასუხი: თავდაპირველ ეტაპზე პატენტის მოძიებასთან დაკავშირებული ხარჯები უნდა გაითვალისწინოთ საქონელი და მომსახურების მუხლიდან, ხოლო ბოლო ეტაპზე მიღებულ პატენტთან დაკავშირებული ხარჯები არაფინანსურ აქტივებში.

1. **ორგანიზაციაში წევრობის სარეგისტრაციო გადასახადი შეიძლება თუ არა გავითვალისწინოთ და რომელ მუხლში?**

პასუხი: დიახ, საქონელი და მომსახურების მუხლში მიუთითეთ შესაბამისი ხარჯი (იხ. საბიუჯეტო კლასიფიკატორი, დანართი 13).

1. თუ გვჭირდება სხვა ორგანიზაციისგან ლაბორატორიული მომსახურების მიღება, სად უნდა გავითვალისწინოთ ეს ხარჯი?

პასუხი: ლაბორატორიული მომსახურება მიუთითეთ სხვა საქონელი და მომსახურების მუხლში.

## **გეგმა-გრაფიკი**

1. **ჩაითვლება თუ არა შედეგებში საქართველოში ჩატარებულ საერთაშორისო კონფერენციაში მონაწილეობა?**

პასუხი: არა. შედეგად ითვლება მხოლოდ საზღვარგარეთ საერთაშორისო სამეცნიერო ღონისძიებაში მონაწილეობა.

1. **შეიძლება თუ არა, ადგილობრივ ჟურნალებში გამოვაქვეყნოთ სტატიები, რომლებიც უნდა აისახოს შედეგებში?**

პასუხი: შედეგში ასახული სტატია უნდა იყოს საგრანტო კონკურსის პირობების მე-11 მუხლის მე-2 პუნქტით დადგენილი მოთხოვნის შესაბამისი. თუ ადგილობრივი ჟურნალი არ აკმაყოფილებს ზემოთ დასახელებულ პირობას, მაშინ ასეთ ჟურნალში გამოქვეყნებული სტატია არ უნდა მიუთითოთ შედეგებში. გაითვალისწინეთ, რომ შედეგში რამდენი სტატიაც იქნება მითითებული, იმდენი ზემოაღნიშნული მოთხოვნების შესაბამისი სტატიის წარმოდგენის ვალდებულება გექნებათ ფონდში

## **CV / ბიოგრაფია**

1. **ძირითადი პერსონალის CV -ში ნაშრომების ჩამონათვალში ბოლო რამდენი წლის ნაშრომი უნდა მივუთითოთ?**

პასუხი: სამეცნიერო პუბლიკაციების ჩამონათვალში რეკომენდირებულია 5 სტატიის მითითება, შეარჩიეთ პრიორიტეტული პუბლიკაციები - ან მაღალ რეიტინგულ ჟურნალში დაბეჭდილი; ან ბევრჯერ ციტირებული; ან პროექტის თემატიკასთან ახლოს მდგომი; ან ახალი გამოქვეყნებული.

1. **ძირითადი პერსონალის CV -ს მე-8 პუნქტი იმეორებს დანართი 8-ში მოთხოვნილ ინფორმაციას - „პროექტის ხელმძღვანელის მიერ ბოლო სამი წლის განმავლობაში განხორციელებული კვლევითი პროექტის რეზიუმე“.**

პასუხი: CV -ს მე-8-ში შეგიძლიათ მიუთითოთ „იხილეთ დანართი 8“.

1. **CV-ის ქართულ ფორმაში პუბლიკაციების და საერთაშორისო კონფერენციების ჩამონათვალში ტექსტები ქართულად უნდა აიკრიფოს თუ იმ ენებზე, რომელზეც გამოქვეყნდა და წაკითხული იქნა მოხსენება?**

პასუხი: პუბლიკაციების სათაურები, ჟურნალის სახელწოდება, ავტორები შეგიძლიათ დაწეროთ იმ ენაზე, რომელ ენაზეც გამოქვეყნდა პუბლიკაცია.

1. **შეიძლება თუ არა, წავშალო CV-ის შეუვსებელი გრაფები**

პასუხი: დიახ, შეიძლება.

## **პროექტის ხელმძღვანელის დასრულებული პროექტის რეზუმე**

1. **პროექტის ხელმძღვანელის 3 წლის განმავლობაში განხორციელებულ და დასრულებულ სამეცნიერო-კვლევითი პროექტის რეზიუმეში (დანართი 8) შეიძლება თუ არა, ჩაიწეროს ისეთი პროექტი, რომელიც არ დაუფინანსებია რუსთაველის ფონდს?**

პასუხი: დიახ.

1. **დანართ 8-ში შეიძლება თუ არა ჩაიწეროს პროექტი რომელიც დასრულდა 4 წლის წინ?**

პასუხი: დიახ, თუ არა გაქვთ ბოლო სამი წლის განმავლობაში დასრულებული პროექტი.

1. **დანართ 8-ში შეიძლება თუ არა ჩაიწეროს პროექტი, რომელიც 5 წლიანია და ჯერ არ არის დასრულებული?**

პასუხი: არა. ასეთი პროექტი მიუთიეთ CV-ში მე-3 პუნქში - სამეცნიერო კვლევით პროექტებში მონაწილეობა.

## **დოკუმენტები**

1. **დანართი 7 საერთოდ არა არის ჩამონათვალში, ის არ უნდა წარმოვადგინოთ თუ დანომრვაშია შეცდომა?**

პასუხი: თქვენ არ უნდა წარმოადგინოთ დანართი 7, მას ავტომატურად დააგენერირებს კონკურსის ელექტრონული ბაზა პროექტის დარეგისტრირებისთანავე.

1. **სად მოვიძიოთ სსიპ დაფუძნების ბრძანების ნომერი და თარიღი?**

პასუხი: დაფუძნების ნომერი და თარიღი მითითებულია ორგანიზაციის დაფუძნების დოკუმენტზე - ორგანიზაციის წესდებაში ან დებულებაში.

1. **პროექტის ძირითადი პერსონალის ხელმოწერები ფონდის კანცელარიაში შემოსატან განცხადებაში ორიგინალი უნდა იყოს, თუ ნებადართულია სკანირებული განცხადების შემოტანა?**

პასუხი: ხელმოწერები უნდა იყოს ორიგინალი. უცხოელი ძირიტადი პერსონალის შემთხვევაში მისაღებია ელექტრონული ან სკანირებული ხელმოწერები. გამარჯვების შემთხვევაში, საგრანტო ხელშეკრულების გაფორმებისათვის საჭიროა ყველა ძირითადი პერსონალის ორიგინალური ხელმოწერა.

## **სტატია**

1. **პროექტით გათვალისწინებულ კვლევის შესახებ სტატიას (მე-11 მუხლის შესაბამისად) ვინ აქვეყნებს რეფერირებად ჟურნალში: ხელმძღვანელი თუ ძირითადი მონაწილეებიდან თითოეული?**

პასუხი: რეკომენდირებულია, რომ კვლევაში შეტანილი წვლილის შესაბამისად ყველა მკვლევარი იყოს თანაავტორებში.

1. **გარდა ჩამოთვლილი რეფერირებადი ჟურნალებისა შეიძლება თუ არა სტატია დაიბეჭდოს აკადემიის გამოცემაში „მაცნე“ ან „მოამბე“, ასევე უნივერსიტეტის გამოცემაში?**

პასუხი: ჩაითვლება მხოლოდ მეცნიერებათა აკადემიის მოამბე, რომელიც შესულია პირობების მე-11 მუხლის მე-2 პუნქტით განსაზღვრულ რეიტინგებში.